128 Exaltare vel Eleuare

Exaltare vel eleuare. Aliquando fit exaltacio in bono, Ezech. 17[:24]: *Exaltavi lignum humile.* Quanto profundius arbor radicatur, tanto magis exaltatur. Et quanto persona humilior, tanto ad exaltandum dignior. Vnde Josh. 3[:7], quando Dominus vidit eum humilem ait, *Hodie incipiam exaltare te.* Ideo dixit Beata Virgo, Luc. 1[:52]: *Deposuit potentes de sede, [et] exaltavit humiles*. Et Eccli. 11[:1]: *Sapientia humiliati exaltabit caput* eius, propter quod primo Pet. 5[:6]: *Humiliamini sub manu potenti Dei, ut vos exaltet in tempore visitationis*. Et quia Christus *factus est obediens vsque ad mortem propter quod Deus exaltauit illum*, Philip. 2[:8-9]. In quorum dixit Joseph, Gen. vltimo [50:20], fratris suis, *Vos cogitastis de me malum: sed Deus vertit illud in bonum, ut exaltaret me*.

Sic eciam aliquando exaltacio in malo non res vana uel vacua leuiter exaltatur. Vnde exaltare veteris testamenti quia debuit eleuari ad portandum de loco ad locum fuit vacuum, Exod. 27[:7]. Sic illi qui sunt vacui gracia et virtutibus facile eleuantur per superbiam, Job. 11[:12]: *Vir vanus in superbiam erigitur*. Ideo dixit primus angelus illud Ysai. 14[:13, 15]: *Super astra* celi *exaltabo olium meum.* Sed sequitur, *Verumtamen ad infernum detraheris.* Et 3 Reg. 1[:5]: *Adonias elevabatur, dicens: Ego regnabo*. Propter quod interfectus fuit a Salomone.

¶ Item Gregorius, loquens de Lucifero ait quomodo ergo massa terre illuc ascendet vbi tam leuis manere non poterat. Propter hoc secundum Ambrosium, in *Hexameron*,apis quia leuis est et vacua quando mouetur ad ascensum accipit in pedibus lapillum uel porcionem terre ne vento agitetur, sic debent qui temptantur de superbia cogitare terrestritatem suam ut humilientur. Vnde legitur de Nabugodonosor, Dan. 5[:20] quia eleuatum est eius nimis. Ideo Deus humiliaut eum donec seipsum cognosceret, sicut scabrones qui nascuntur ex fimo caballorum, secundum Ysidorum, 12 [*Etymologiarum*], eleuantur supra caballos, set cito cadunt, Prou. 30[:21-22, 32]: *Per tria movetur terra*, quorum vnum est *per seruum cum regnauerit,* et sequitur *qui stultus apparuerit postquam eleuatus est in sublime*. Figuratur ad hoc Gen. 40[:17] de canistris quod videbat excelsius, comedebant aues in quo mors portantis figurabatur. Sic spiritualiter in exaltacione per superbiam signatur mors superbi turpitudo sume, tunc magnus apparet quando eleuatur, sic est de fatuo sicut patet de Saule et Roboam lagonea lutea, quanto magis eleuatur, tanto magis conteritur sic cadat, sicut Prou. 18[:12]: *Antequam conteratur, exaltatur cor hominis, et antequam glorificetur, humiliatur*. Tangit *De consolacione*, quod aut eum gigantem de terra progenitum Hercules non potuit deuincere in humilitate exaltat et vincit.